
	«ΣΠΑΡΤΑΚΟΣ»




                              ΣΩΜΑΤΕΙΟ ΠΑΡΑΓΩΓΗΣ ΗΛΕΚΤΡΙΚΗΣ ΕΝΕΡΓΕΙΑΣ Δ.Ε.Η.  
        UNION OF PRODUCING ELECTRICAL ENERGY P.P.C  



ΕΠΙΣΤΟΛΗ

Προς:  Διευθυντή Υποστήριξης ΛΚΔΜ
          Ημερ.: 17-11-2014           


 κ. Αντώνη Νίκου



          Αριθ. Πρωτ.: 5006
Θέμα: Χορήγηση Μέσων Ατομικής Προστασίας στο προσωπικό του Υποτομέα Φύλαξης
Κύριε Διευθυντή 
Με την παρούσα επιθυμούμε, στο πλαίσιο πάντα της προσπάθειας για τη δημιουργία των καλύτερων δυνατών συνθηκών για τους εργαζόμενους,  να θέσουμε υπόψη σας το ζήτημα που έχει να κάνει τη χορήγηση Μέσων Ατομικής Προστασίας (Μ.Α.Π.) στο έκτακτο προσωπικό με σύμβαση ορισμένου χρόνου (8μηνα) του Υποτομέα Φύλαξης.

Οι ειδικές συνθήκες στους χώρους εργασίας της ΔΕΗ καθιστούν, εκτός από αναγκαία, επιβεβλημένη τη χορήγηση των εν λόγω Μέσων (φόρμες, άρβυλα, στολές), ενώ παράλληλα αποτελεί και υποχρέωση της Επιχείρησης (Άρθρο 8 του Μεταλλευτικού Κώδικα, «Σε κάθε εργαζόμενο του έργου πρέπει να χορηγούνται από τον εργοδότη του, με αποδεικτικό παραλαβής, Μέσα Ατομικής Προστασίας τα οποία να είναι κατασκευασμένα σύμφωνα με τις ισχύουσες προδιαγραφές»). 
Περαιτέρω είναι μεγίστης σημασίας, το προσωπικό του Υποτομέα Φύλαξης όχι μόνο να έχει στη διάθεσή του τον απαραίτητο εξοπλισμό, αλλά και ο εξοπλισμός αυτός να φέρει τα διακριτικά εκείνα χαρακτηριστικά που να κάνουν σαφή και ευδιάκριτο το ρόλο τους.

Ευχαριστούμε για τις ενέργειές σας. 
Για το Σωματείο Παραγωγής
Ηλεκτρικής Ενέργειας «ΣΠΑΡΤΑΚΟΣ»
Ο Πρόεδρος                                                             Ο Γεν . Γραμματέας
Γιώργος Αδαμίδης                                                    Αθανάσιος Μάστορας
ΚΟΙΝΟΠΟΙΗΣΗ
Διευθύντρια ΔΥΑΕ κ. Μαρία Τολάκη
Τομεάρχη Ανθρωπίνου Δυναμικού και Διοικητικής Μέριμνας κ. Δημήτριο Μπαλτζή

